คลังออกมาตรการภาษีหนุนการอ่าน
ครม.ไฟเขียวมาตรการภาษี ซื้อหนังซื้อบริจาคหักภาษีได้ 2 เท่า
9 พ.ย. 2553

ครม.ไฟเขียวมาตรการภาษี ซื้อหนังซื้อบริจาคหักภาษีได้ 2 เท่า
นายประดิษฐ์ ภัทรประสิทธิ์ รมช.คลัง กล่าวว่า การประชุมคณะรัฐมนตรี (ครม.) ได้เห็นชอบตามข้อเสนอของกระทรวงการคลังเกี่ยวกับมาตรการภาษีเพื่อสนับสนุนการอ่านเพื่อส่งเสริมการอ่านเป็นวาระแห่งชาติเพื่อสร้างสังคมแห่งการเรียนรู้ตลอดชีวิต ตามที่รัฐบาลได้กำหนดให้ปี 2552 - 2561 เป็นทศวรรษแห่งการอ่านของประเทศ โดยมีสาระสำคัญ ดังนี้
1. บุคคลธรรมดาหรือนิติบุคคลที่มีค่าใช้จ่ายในการซื้อหนังสือหรือสื่ออิเล็กทรอนิกส์เพื่อบริจาคให้แก่สถานศึกษาของราชการและเอกชน  สามารถนำรายจ่ายดังกล่าวมาเป็นค่าใช้จ่ายในการคำนวณภาษีเงินได้ 2 เท่า แต่เมื่อรวมกับรายจ่ายเพื่อสนับสนุนการศึกษา ต้องไม่เกิน 10% ของเงินได้สุทธิ กรณีภาษีเงินได้บุคคลธรรมดา และหรือเมื่อรวมกับค่าใช้จ่ายในการจัดสร้างและการบำรุงรักษาสนามเด็กเล่น สวนสาธารณะ หรือสนามกีฬาฯ แล้ว ต้องไม่เกิน 10% ของกำไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา กรณีภาษีเงินได้นิติบุคคล
2. นิติบุคคลสามารถนำค่าใช้จ่ายในการซื้อหนังสือและสื่อเพื่อส่งเสริมการอ่านให้ห้องสมุดขององค์กรตนเองในแต่ละรอบระยะเวลาบัญชีมาหักเป็นค่าใช้จ่ายในการคำนวณภาษีได้ 2 เท่าของที่จ่ายจริงเฉพาะในส่วนที่ไม่เกิน 50, 000 บาท  และสามารถนำค่าใช้จ่ายในการซื้อหนังสือและสื่อเพื่อบริจาคให้แก่ห้องสมุดของเอกชนที่ไม่เก็บค่าใช้จ่ายมาหักเป็นค่าใช้จ่ายในการคำนวณภาษีได้